Όκλαντ

Το Όκλαντ ή Ώκλαντ (Αγγλικά: Auckland), στο Βόρειο Νησί της Νέας Ζηλανδίας, είναι η μεγαλύτερη αστική περιοχή στη Νέα Ζηλανδία με πληθυσμο 1.377.000 κατοικους. Η αστικοποιημένη αυτή περιοχή απότελείται από τις πόλεις Όκλαντ, Γουαϊτακέρε, Μανουκάου και Βόρεια Ακτή. Στα Μαορί ονομάζεται Ταμάκι Μακάου Ράου ή Ακαράνα (Tāmaki Makau Rau ή Ākarana).

Το Όκλαντ βρίσκεται μεταξύ του Κόλπου Χαουράκι του Ειρηνικού Ωκεανού στα ανατολικά, τις χαμηλές Οροσειρές Χουνούα στα νοτιοανατολικά, το Λιμάνι Μανουκάου, και τις Οροσειρές Βαϊτακέρε και μικρότερες οροσειρές στα δυτικά και βορειο-δυτικά. Το κεντρικό μέρος της αστικής περιοχής καταλαμβάνει ένας μικρός ισθμός μεταξύ του Λιμανιού Μανουκάου στην Θάλασσα της Τασμανίας και του λιμανιού Βαϊτεμάτα στον Ειρηνικό. Είναι μία από τις λίγες πόλεις στον κόσμο που έχουν λιμάνια σε δύο διαφορετικά υδάτινα σώματα.

 Γεωγραφία και κλίμα 
 Ηφαίστεια 

Το Όκλαντ βρίσκεται επί των ηφαιστείων του Ηφαιστειακού Πεδίου Όκλαντ. Οι 50 ηφαιστειακές δίοδοι στην περιοχή παίρνουν τη μορφή κώνων, λιμνών, λιμνοθαλασσών, νησιών και κοιλοτήτων. Μερικοί από τους κώνους έχουν μερικώς ή πλήρως ενασκαφεί. Τα ηφαίστεια είναι το καθένα ξεχωριστά σβηστό αν και το ηφαιστειακό πεδίο από μόνο του είναι εν μέρει εν υπνώσει. Το πιο πρόσφατο και κατά πολύ το πιο μεγάλο ηφαίστειο, το Νησί Ρανγκιτότο, σχηματίστηκε εντός των τελευταίων 1000 χρόνων. «Ράνγκι» σημαίνει «ουρανός» και «τότο» σημαίνει «αίμα», που υποδεικνύει πως ονομάστηκε από Μαορί που ήταν αυτόπτες μάρτυρες της έκρηξής του. Το μέγεθός του, η συμμετρία του, η θέση του ως φύλακας της εισόδου στο Λιμάνι Βαϊτεμάτα και η ορατότητά του από πολλά μέρη της περιοχής του Όκλαντ το καθιστούν το πιο γραφικό φυσικό χαρακτηριστικό του Όκλαντ. Το Ρανγκιτότο είναι περιέργως ήσυχο καθώς σχεδόν κανένα πτηνό ή έντομο δεν έχει αποικήσει το νησί εξαιτίας του πλούσια όξινου εδάφους του και του είδους χλωρίδας που έχει προσαρμοστεί να αναπτύσσεται στο μαύρο βραχώδες έδαφός του.

 Ισθμός και λιμάνια 

Το Όκλαντ βρίσκεται επί και γύρω από έναν ισθμό, με φάρδος λιγότερο από δύο χιλιόμετρα στο στενότερο σημείο του, μεταξύ του ορμίσκου Μανγκέρε και του Ποταμού Ταμάκι. Υπάρχουν δύο λιμάνια στην αστική περιοχή του Όκλαντ που περιβάλλουν τον ισθμό αυτό, το Λιμάνι Βαϊτεμάρα στα βόρεια, που ανοίγει ανατολικά στον Κόλπο Χαουράκι, και το Λιμάνι Μανουκάου στα ανατολικά, που ανοίγει δυτικά στην Θάλασσα της Τασμανίας.

Δύο γέφυρες καλύπτουν τα λιμάνια αυτά, η Γέφυρα του Λιμανιού του Όκλαντ στο Λιμάνι Βαϊτεμάρα και η Γέφυρα Μανγκέρε στο Λιμάνι Μανουκάου.

 Κλίμα 

Το Όκλαντ έχει ζεστό-ήπιο κλίμα, με ζεστά, υγρά καλοκαίρια και δροσερούς αλλά υγρούς και μακρείς χειμώνες. Οι μέσες θερμοκρασίες τον Ιανουάριο είναι μεταξύ 21-24 °C. Ο Φεβρουάριος και ο Μάρτιος είναι τυπικά θερμότεροι από τον Ιανουάριο, και οι μέγιστες θερμοκρασίες τον Ιούλιο είναι μεταξύ 14-16 °C κατά μέσο όρο. Καθόλη τη διάρκεια σχεδόν του χρόνου σημειώνονται υψηλά επίπεδα βροχόπτωσης, ιδιαίτερα το χειμώνα. Οι κλιματικές συνθήκες ποικίλουν σε διαφορετικά μέρη της πόλης εξαιτίας της γεωγραφικών συντελεστών, όπως λόφοι, δένδρα και ωκεάνια ρεύματα αέρος. Η πρώτη φορά που κατεγράφη χιόνι στο Όκλαντ τις τελευταιές δεκαετίες ήταν στις 15 Αυγούστου του 2011."Snow falls in Auckland" Nzherald. 15 Αυγούστου του 2011. Ανακτήθηκε στις 24 Φεβρουαρίου του 2019.

 Πολιτισμοί 
Το Όκλαντ είναι έδρα πολλών πολιτισμών. Η πλειονότητα των κατοίκων ισχυρίζονται πως έχουν Ευρωπαϊκή - κυρίως Βρετανική - καταγωγή, αλλά υπάρχουν επίσης σημαντικές κοινότητες Μαορί, Νησιών Ειρηνικού και Ασιατικές. Το Όκλαντ έχει τον μεγαλύτερο Πολυνησιακό πληθυσμό από οποιαδήποτε άλλη πόλη στον κόσμο. Μια σχεδόν ίση αναλογία πληθυσμού είναι Ασιατικής καταγωγής (κυρίως από την Ανατολική Ασία). Αυτό οφείλεται στα μεγάλα επίπεδα μετανάστευσης τα οποία είναι ευπρόσδεκτα στη χώρα και που κυρίως κατευθύνονται προς το Όκλαντ. Εθνικές ομάδες από όλες τις γωνιές του κόσμου  έχουν παρουσία στο Όκλαντ, καθιστώντας το μακράν την πιο κοσμοπολίτικη πόλη στη χώρα. Εκτιμάται πως κάθε μέρα μεταναστεύουν στο Όκλαντ 14 άνθρωποι από άλλες χώρες.

Η Απογραφή της Νέας Ζηλανδίας του 2001 έδειξε πως:

 66,9% των ανθρώπων στην Αστική Ζώνη του Όκλαντ ανήκουν σε Ευρωπαϊκές εθνικές ομάδες.
 14,9% σε Πολυνησιακές εθνικές ομάδες.
 14,6% σε Ασιατικές εθνικές ομάδες.
 11,5% σε Μαορί εθνικές ομάδες.

 Αεροδρόμιο 

Το Διεθνές Αεροδρόμιο του Όκλαντ, το μεγαλύτερο αεροδρόμιο της Νέας Ζηλανδίας, βρίσκεται δίπλα στο Λιμάνι Μανουκάου, στο νότιο προάστιο του Μανγκέρε, που είναι μέρος του Μανουκάου. Είναι μεγάλη βάση για τις Αεροπορικές Γραμμές της Νέας Ζηλανδίας (Air New Zealand). Διαπραγματεύσεις σε εξέλιξη ασχολούνται με την ανάπτυξη ενός δεύτερου αεροδρομίου στο Φενουαπάι, στο Βαιτακέρε, στα βορειοδυτικά της αστικής περιοχής του Όκλαντ. Πολλές ιδιωτικές πτήσεις χρησιμοποιούν το μικρότερο αεροδρόμιο στο Αρντμόουρ, νοτίως της πόλης αλλά εντός της περιοχής του Όκλαντ.

 Αξιοθέατα 
 Ο Πύργος Σκάι του Όκλαντ, η ψηλότερη χωρίς στήριξη κατασκευή στο Νότιο Ημισφαίριο, με ύψος 328 μέτρα.
 Η κορυφή του Βουνού Έντεν προσφέρει μάλλον την καλύτερη θέα του Όκλαντ. Ωστόσο, έχει αναπτυχθεί ανησυχία στους ντόπιους για τις περιβαλλοντικές επιπτώσεις που έχουν στην περιοχή οι ορδές τουριστικών λεωφορείων που κυριολεκτικά το καταστρέφουν σταδιακά.
 Ο Λόφος Ουάν Τρι (Μαουνγκακιεκιέ) - ηφαιστειακός κώνος που κυριαρχεί στον ορίζοντα στα νότια εσώτερα προάστια.
 Το Βουνό Βικτώρια προσφέρει θαυμάσια άποψη της πόλης.
 Το Νησί Ρανγκιτότο στην είσοδο του Λιμανιού Βαιτεμάτα κυριαρχεί στον ανατολικό ορίζοντα.
 Το Πάρκο Έντεν - το βασικό στάδιο της πόλης και συχνή έδρα για τους αγώνες ράγκμπυ των Ολ Μπλακς και κρίκετ των Μπλακ Καπς.
 Το Στάδιο Γουέστερν Σπρινγκς - φυσικό αμφιθέατρο που χρησιμοποιείται κυρίως για αγώνες ταχύτητας και συναυλίες ροκ και ποπ.
 Η Πλατεία Αοτέα, η Κουίν Στριτ και η Καρανγκαχάπε Στριτ - κόμβοι του κεντρικού Όκλαντ.
 Η Γέφυρα Λιμανιού του Όκλαντ - συνδέει το Όκλαντ με την Βόρεια Ακτή, σύμβολο του Όκλαντ
 Το Κέντρο της Πόλης Μπότανυ - ένα ολοκληρωμένο συγκρότημα καταστημάτων, ένα από τα μεγαλύτερα στο Όκλαντ με κινηματογράφο, αίθουσα μπόουλινγκ, πολλά μαγαζιά.

 Βλέπε επίσης 

 Πόλη του Όκλαντ

 Παραπομπές 

 Εξωτερικοί σύνδεσμοι 

 Δημοτικό Συμβούλιο του Όκλαντ: aucklandcity.govt.nz
 Τουρισμός στο Όκλαντ: aucklandnz.com
 Ελεύθερος χρόνος και τρόπος ζωής: 1 , 2, 3, 4, 5
 Οδικοί χάρτες: 1, 2
 Υγεία: Auckland, Waitemata, Counties Manukau
 Νέα: nzherald.co.nz
 Μεταφορές: Buses & trains , Traffic-cams, Airport , Motorway Info
 New Windsor community profile

Κατηγορία:Πόλεις της Νέας Ζηλανδίας